at bawat umaga, matapos na hindi mangyari ang mungkahi niyang magliwaliw, ay aalis na nagdadahilang may malaking kagipitan, gagawin, sakit, sa sandali pa namang ang kaniyang mga kasama ay papasok sa klase. ngunit sa di mabatid na kaparaanan ay nakalalampas si tadeo sa mga pagsusuri, ginigiliw ng kaniyang mga propesor at nahaharap sa isang magandang kinabukasan. samantala naman ay nagsisimula ang mga kilusan at gumagalaw ang mga pulupulutong; pumanaog na sa klase ang propesor sa pisika at kimika. ang mga nag aaral, na waring nawalan ng pag asa, ay pumasok sa loob ng paaralan na nangakabitiw ng ilang bulalas sa di kasiyahang loob. si placido penitente ay nakisunod sa karamihan. penitente, penitente! ang tawag sa kaniyang palihim ng isa lumagda ka rito! huwag mo nang tanungin, lumagda ka!